open-index/open-wikipedia-markdown huggingface dataset:
Bendera Wilayah Lautan Hindi British

**Bendera Wilayah Lautan Hindi British** diperkenalkan pada 8 November 1990. Bendera ini serupa dengan bendera-bendera jajahan United Kingdom yang lain disebabkan adanya Union Jack di bahagian *canton*.

Pokok kelapa sawit dan mahkota merupakan simbol tanah jajahan British ini. Asal-usul atau makna garis berombak tidak diketahui dan rekabentuk ini merupakan sesuatu yang unik dari bendera-bendera British yang lain.
Parti Unitarian Argentina

**Parti Unitarian Argentina** () merupakan sebuah puak politik dalam Argentina semasa awal pembentukan negara ini yang memperjuangkan pemerintahan yang berpusat di Buenos Aires. Disamping itu, puak ini mahukan rakyat yang berbilang bangsa bersatu di bawah satu negara iaitu Argentina.

Puak yang pro kerajaan pusat telah mencapai kejayaan apabila pada 1826 ahlinya, Bernardino Rivadavia dipilih sebagai Presiden Argentina. Rivadavia telah cuba untuk membawa banyak pembaharuan. Namun, polisinya yang kearah pembaharuan tidak digemari oleh rakyat Argentina yang konservatif. Lalu beliau gagal menyatukan negara dan dalam jangkamasa satu tahun, beliau telah disingkirkan. Beliau kemudiannya digantikan oleh Jen. Manuel Rosas, ketua puak Federalist iaitu puak pembangkang. Puak ini terpaksa menunggu hampir 25 tahun sebelum mereka berkuasa semula.
Oligarki

**Oligarki** merupakan suatu pemerintahan yang dijalankan oleh sekumpulan kecil yang berkuasa sahaja. Ia berkait rapat dengan nepotisme dan kronisme. Dalam ekonomi, oligarki bermaksud suatu industri yang dikuasai oleh sejumlah kecil pengeluar seperti OPEC yang menguasai industri petroleum antarabangsa.
Caudillo

**Caudillo** ([kauˈðiʎo; kau.dil.yo]; kata bahasa Sepanyol Lama: *cabdillo*, berakar daripada kata  terbitan *caput*, "kepala") ialah istilah bahasa Sepanyol merujuk kepada orang kuat tentera yang turut mempunyai pengaruh kuat dalam politik.

Golongan bergelaran sedemikian biasanya terdiri daripada pegawai tentera berpangkat jeneral yang memimpin askar peribadi serta menggunakan kekuasaan tentera mereka untuk mengambilalih kuasa pemerintahan negara yang dikehendaki - lazimnya negara yang terbentuk tidak lama selepas merdeka daripada kuasa imperial lebih besar (sepertimana yang berlaku di bekas taklukan Amerika Selatan milik Empayar Sepanyol). Mereka juga kebanyakannya daripada golongan bangsawan atau pemilik tanah* ([[hacendado]]a)* serta mempunyai sumber kewangan yang cukup untuk mencapai cita-cita mereka. Di samping mempunyai kemahiran dalam bidang ketenteraan, mereka mempunyai daya tarikan yang kuat untuk mendapat kesetiaan rakyat. Walaupun mereka bermula dengan menentang oligarki, namun mereka akhirnya akan cenderung terlibat dalam pemerintahan bercorak oligarki sendiri.

Terdapat seberapa tokoh yang menggunakan gelaran berpangkat sedemikian termasuklah Jeneral Juan Manuel de Rosas dan Juan Facundo Quiroga di Argentina, Gabriel García Moreno di Ecuador, Antonio López de Santa Anna dan Porfirio Díaz di Mexico, dan Rafael Leonidas Trujillo Molina di Republik Dominica. Di Sepanyol, Jeneral Francisco Franco menggelarkan dirinya *el Caudillo*.

## Kelaziman mengikut sejarah negara

## Rujukan
Parti Federalis Argentina

**Parti Federalis Argentina** () mewakili mereka yang menolak oligarki di Buenos Aires dan mahukan kuasa autonomi bagi setiap wilayah di Argentina. Mereka mendapat sokongan padu pihak caudillo dengan tentera gaucho. Pemimpin mereka Jeneral Juan Manuel de Rosas , merupakan federalist pertama memerintah Argentina dan telah memerintah secara kuku besi antara 1835 hingga 1852. Ironisnya, ketua puak federalis ini, telah berjaya untuk menyatukan negara di bawah pemerintahannya, berbanding puak *[[Parti Unitarian Argentina|centralista]]*.

## Lihat juga

* Federalisme
Konservatisme

**Konservatisme** adalah falsafah politik dan sosial yang mempromosikan institusi sosial tradisional dalam konteks budaya dan tamadun. Prinsip-prinsip utama konservatisme termasuk tradisi, masyarakat organik, hierarki, pihak berkuasa, dan hak milik. Konservatif berusaha untuk memelihara pelbagai institusi seperti agama, kerajaan parlimen, dan norma-norma tradisi yang lain, dengan tujuan menekankan kestabilan sosial dan kesinambungan. Unsur-unsur yang lebih tradisional serta reaksioner menentang modenisme dan mencari kembali kepada "cara hidup yang lampau".

Penggunaan pertama istilah ini dalam konteks politik berasal pada tahun 1818 oleh François-René de Chateaubriand pada masa Pemulihan Bourbon yang berusaha untuk memadam polisi-polisi yang dibuat ketika Revolusi Perancis dengan akhbar menamakannya *La Conservateur*. Dalam sejarah, ia dikaitkan dengan politik haluan kanan, istilah itu telah digunakan untuk menggambarkan pelbagai pandangan. Tidak ada satu set dasar yang dianggap sebagai konservatif kerana makna konservatisme bergantung pada apa yang dianggap tradisional di suatu tempat dan masa tertentu (contoh: Di Amerika Syarikat, hak milik senjata api dianggapi suatu nilai Konservatisme, manakala di Malaysia ia bukanlah suatu perkara yang penting). Oleh itu, konservatif dari pelbagai bahagian dunia yang menegakkan nilai tradisi masing-masing mungkin tidak akan bersetuju diantara satu sama lain dalam pelbagai isu, terutama libatkan negara. Edmund Burke, ahli politik abad ke-18 yang menentang Revolusi Perancis, tetapi menyokong Revolusi Amerika, dikreditkan sebagai salah satu pencipta teori utama konservatisme di Great Britain pada 1790.

Menurut Quintin Hogg, pengerusi Parti Konservatif Britain pada tahun 1959: "Konservatisme tidak begitu banyak falsafah sebagai sikap, kekuatan yang tetap, melaksanakan fungsi abadi dalam pembangunan masyarakat yang bebas, dan bersamaan dengan yang mendalam dan kekal keperluan sifat manusia itu sendiri." Berbeza dengan takrif konservatisme berasaskan tradisi, beberapa ahli teori politik seperti Corey Robin mendefinisikan konservatisme terutamanya dari segi pertahanan umum terhadap ketidaksamaan sosial dan ekonomi. Dari perspektif ini, konservatisme adalah kurang usaha untuk menegakkan institusi tradisional dan banyak lagi, "meditasi tentang dan pengetapan teori-pengalaman yang dirasakan mempunyai kuasa, melihatnya terancam, dan cuba memenangkannya kembali"

## Rujukan
Pokok Jelawai Jaha

**Pokok Jelawai Jaha** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Terminalia subspathulata King*.

## Lihat juga
* Senarai pokok
Jelutung

**Pokok Jelutong** () ialah satu spesies tumbuhan dalam famili Apocynaceae yang tersebar dari Semenanjung Tanah Melayu, Pulau Sumatra dan Pulau Borneo. Pokok ini biasa terdapat di hutan pamah. Nama botaninya *Dyera costulata.*  

Pokok Jelutong ditebang bagi kayunya. Bersama pokok balsa ia secara teknikal merupakan kayu keras dengan banyak ciri-ciri yang sama. Ciri-ciri seperti kepadatan rendah, urat lurus dan tekstur halus bererti ia mudah digunakan dan dengan itu popular dikalangan pembuat model dan dalam perdagangan pola. Akarnya juga boleh digunakan bagi pengganti gabus.

Tambahan lagi, Jelutong boleh ditoreh bagi getahnya dan dari 1920-an sehingga 1960-an, getah Jelutong merupakan sumber penting bagi gula-gula getah.

Pokok Jelutong secara tradisi telah lampau tuai dan merupakan spesies terancam dikebanyakan tempat. Bagaimanapun, disebabkan ia cepat tumbuh, tahan lasak, dan usaha penanaman semula yang kuat, kepupusannya tidak mungkin. Ia merupakan spesies pokok yang dilindungi di sebahagian Malaysia dan Thailand. Pokok ini ditanam secara peredagangan bagi mendapatkan kayu balak.

## Ciri-ciri fizikal
Silara Pokok Jelutong amat padat dan berbentuk kubah. Ciri-ciri fizikal yang lain adalah seperti berikut:
* Kulit kayu: Biasa berwarna kelabu. Kulit ini meleleh banyak getah atau lateks putih yang digelarkan "getah jelutong" dan digunakan untuk membuat gula-gula getah. 
* Daun: Besar dan disusun dalam pusaran yang terdiri daripada 6-8 helai daun.
* Bunga: Membuka pada waktu petang, antara pukul 5-7. Bunga putih akan luruh 12 jam kemudian. Secara amnya, semua pokok di dalam sesuatu kawasan akan luruh daun dan bunganya dengan serentak, walaupun kejadian ini tidak dijumpai di dalam hutan.
* Buah: Masak menjadi lenggai kembar terlangkup yang besar selepas 2-3 bulan.

## Rujukan

* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.

## Pautan luar
* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
* Gambar pokok Jelutong di Jabatan Perhutanan Negeri Johor.
* Jelutong: Pokok getah tempatan, Laman FRIM.
Gan Yee Chee

**Gan Yee Chee** telah dilahirkan di Kuala Simpang, Malaysia pada 28 Mac, 1949. Sekarang, dia merupakan datuk bandar Kuala Simpang sejak 20 Mei, 1996 bagi menggantikan Wong Kit Cheah yang terpaksa bersara akibat sakit tenat. Pada masa sekarang, dia tinggal bersama suaminya dan lima anak perempuannya.
Kurikulum

Di dalam pendidikan formal, satu kurikulum adalah merupakan satu set kursus, dan isi kandungannya, yang ditawarkan di sebuah sekolah atau universiti. Sebagai satu idea, **kurikulum ** berasal dari perkataan Latin bermaksud *[[kursus perlumbaan]]*, yang merujuk kepada kursus-kursus  dan pengalaman bagaimana kanak-kanak membesar dan baligh menjadi dewasa. 

## Makna Kurikulum
**Kurikulum** merupakan skop dan isi kandungan sesuatu mata pelajaran di institusi pendidikan seperti sekolah dan universiti yang mencakupi pembelajaran samada di dalam mahupun di luar kelas . Lazimnya ia ditentukan oleh Kementerian Pendidikan negara masing-masing tetapi guru juga memainkan peranan dalam menentukan kurikulum mata pelajaran yang diajarinya.

## Pautan luar
* Laman Rasmi Pusat Perkembangan Kurikulum Malaysia 
* Pengurusan kurikulum sekolah kurang murid di Daerah Kota Tinggi, Johor
Sekolah

**Sekolah** ( pinjaman Portugis *escola* turunan Latin *schola* serapan Yunani σχολεῖον *skholeion* terbitan σχολή *skholē* "langgang [kerja berat untuk melakukan tugasan utama lain]") merupakan sebuah bangunan atau tempat yang berfungsi memberikan pendidikan kepada pelajar yakni sesiapa sahaja yang menuntut atau belajar di situ. Struktur sekolah moden mungkin dilengkapi dengan kemudahan teknologi maklumat atau sekadar bilik darjah sahaja. Selain itu, sekolah biasanya mempunyai beberapa tenaga pengajar atau guru untuk mendidik dan membimbing pelajar.
 
Biasanya seorang itu akan melalui beberapa jenis sekolah dan institusi pendidikan bermula dari tadika, sekolah rendah, sekolah menengah dan akhirnya ke universiti.
 
Namun demikian, sekolah tidak semestinya bangunan yang lain dari rumah seseorang. Misalnya di Amerika Syarikat, seseorang itu tidak semestinya belajar di sekolah kerana pelajar tersebut boleh belajar di rumah. Kaedah ini juga dikenali sebagai *home-schooling*.
 
Kebanyakan negara mempunyai sistem pendidikan formal, yang biasanya wajib. Dalam sistem ini, pelajar bergerak melalui beberapa siri sekolah. Nama sekolah-sekolah ini berbeza di setiap negara, tetapi secara umumnya, sekolah rendah dan sekolah menengah yang masing-masing dikhaskan untuk kanak-kanak kecil dan remaja yang sudah tamat pendidikan rendah, disenaraikan.

Binaan pertama yang didirikan dalam rantau Nusantara yang dilihat menepati ciri suatu "sekolah" moden terletak dalam pekarangan Gereja St. Paul di puncak Bukit Melaka dalam Melaka moden untuk para penuntut di bawah kelompok Yesuit pimpinan Francisco Xavier, ia dilancarkan Pd. Francisco Peres dan Pd. Roque de Oliveira pada 29 Mei 1548.

## Sekolah-sekolah di Malaysia

Di Malaysia terdapat beberapa jenis sekolah seperti:
* Maktab Rendah Sains MARA - Sekolah bagi pelajar cemerlang yang diuruskan oleh Majlis Amanah Rakyat (MARA)
* Sekolah berasrama penuh - sekolah menengah berasrama penuh dibawah penyeliaan Kementerian Pelajaran
* Sekolah pondok - sekolah agama di kampung
* Sekolah bestari - sekolah moden dengan infrastruktur yang bagus
* Sekolah khas - sekolah untuk pelajar istimewa

## Lihat juga
* Audit Kewangan Sekolah
* Sekolah Selamat

## Rujukan
Karas

**Pokok Karas** ialah salah satu daripada lapan spesies dalam genus Aquilaria yang berasal dari Asia Tenggara, khususnya di hutan hujan Indonesia, Malaysia, Thailand, Kemboja, Laos, Vietnam, dan India utara. Tergolong dalam famili Thymelaeaceae, nama botaninya *Aquilaria malaccensis Lamk*.  Jenis ini dapat dijumpai di Bangladesh, Bhutan, India, Indonesia, Iran, Laos, Malaysia, Myanmar, Filipina, Singapura, dan Thailand. Tumbuhan ini terancam pupus kerana kerosakan habitat didorong nilai ekonomi tingginya.

*Aquilaria malaccensis* adalah sumber utama gaharu, suatu produk rempah-rempah berbentuk kayu dengan resin beraroma wangi yang seperti campuran minyak wangi dan setanggi.

## Pemerian
Pokok Karas tumbuh sehingga 6-20,40 meter tinggi dengan diameter lebih dari 60 cm. Batangnya lurus, tidak berbanir. Kulit batangnya halus, dengan warna coklat keputih-putihan. Tajuknya bulat, lebat, dengan percabangan mengufuk. Daunnya tunggal, tebal, bentuknya jorong hingga jorong-melanset, dan panjang. disusun berselang-seli mempunyai garisan tepi yang penuh dan hujung yang pendek dan tirus. Saiznya 5 - 11 sentimeter panjang, dan 2 - 4 sentimeter lebar. Bunga pokok karas berwarna hijau kuningan, dan dihasilkan dalam umbel; buahnya ialah sebiji kapsul berbentuk telur terbalik berkayu sepanjang 2.5 - 3 sentimeter, dan berbulu halus. Untuk pembudidayaan, pernah dicuba dengan biji. Percambahan biji dapat mencapai 47%. Dalam waktu tiga tahun saja, setelah disemai, pohon muda gaharu dapat mencapai tinggu 2,5 m.

## Penggunaan
Pokok Karas paling terkenal untuk kayunya yang diisi tepu dengan damar. Kayu Pokok Aras merupakan salah satu daripada kayu yang termahal di dunia, dan dihargai dalam banyak budaya disebabkan kewangiannya, dan digunakan secara meluas untuk dupa dan minyak wangi.

Pengurangan Pokok Karas yang liar yang diakibatkan oleh penebangan sembarangan telah menyebabkan pokok ini disenaraikan sebagai salah satu spesies terancam. Kini, projek-projek telah dilaksanakan di sebilangan negara Asia Tenggara untuk menanam Pokok Karas supaya dapat menghasilkan kayu dengan cara yang dapat dikekalkan.

## Rujukan
  

## Lihat juga
* Senarai pokok
Atmosfera Bumi

**Atmosfera Bumi** ialah suatu lapisan gas yang melitupi bumi, dikekalkan di tempatnya oleh graviti bumi. Atmosfera melindungi hidupan di Bumi dengan menyerap pancaran matahari ultraungu yang memanaskan permukaan menerusi penahanan haba (kesan rumah hijau) dan mengurangkan suhu lampau di antara siang dan malam (kepelbagaian suhu harian). Kajian tentang atmosfera mula-mula dilakukan untuk memecahkan masalah cuaca, fenomena pembiasan sinar matahari ketika terbit dan tenggelam, serta kerdipan bintang. Dengan peralatan yang sensitif yang dipasang di kawasan angkasa, kita dapat memperoleh pemahaman yang lebih baik tentang atmosfera serta fenomena-fenomena yang terjadi di dalamnya.

Atmosfera bumi terdiri daripada (mengikut isipadu): nitrogen (78 %) dan oksigen (21 %), dengan sedikit argon (1 %), karbon dioksida, wap air dan gas lainnya. Atmosfera melindungi kehidupan di bumi dengan menyerap radiasi sinar ultraungu dari matahari dan mengurangkan suhu ekstrem di antara siang dan malam. 75 % dari atmosfera bumi ada dalam 11 km dari permukaan tanah. Atmosfera tidak mempunyai sempadan mendadak, tetapi menipis perlahan-lahan dengan bertambahnya ketinggian, dan tidak ada batas pasti antara atmosfera dan angkasa lepas. Garisan Karman, pada 100 km (62 batu), sering juga digunakan sebagai sempadan antara atmosfera dan angkasa.

## Lapisan atmosfera

Atmosfera terdiri daripada beberapa lapisan, yang dinamai menurut fenomena yang terjadi di lapisan tersebut. Peralihan antara lapisan yang satu dengan yang lain berlaku secara bertahap. Lapisan udara ini boleh dibahagikan kepada:

* Troposfera
* Stratosfera
* Mesosfera
* Termosfera
* Eksosfera

## Tekanan atmosfera
Tekanan atmofera disebabkan oleh udara yang mempunyai berat. Ini bermakna tekanan atmosfera berbeza mengikut lokasi dan masa kerana jumlah udara (dan beratnya) di permukaan bumi berbeza mengikut tempat dan masa. Secara kasarnya, tekanan atmosfera jatuh kira-kira 50% pada ketinggian altitud 5 km (ataupun jumlah berat atmosfera di bawah 5 km adalah separuh daripada jumlah berat keseluruhan atmosfera). Tekanan atmosfera biasa di permukaan laut ialah sekitar 101.3 kilopascal (kPa) dan dipanggil 1 Atm.

## Komposisi atmosfera bumi
Atmosfera tersusun oleh:

* Nitrogen (N_2, 78.17 \%)

* Oksigen (O_2, 20.97 \%)
* Argon (Ar, 0.9 \%)
* Air (H_2O, 0-7 \%)
* Ozon (O, 0-0.01 \%)
* Karbon dioksida (CO_2, 0.01-0.1 \%)

## Pautan luar
* Atmosfera dan Magnetosfera
Ihsan

**Ihsan** itu ialah bahawa "kamu menyembah Allah seolah-olah kamu melihat-Nya, tetapi jika kamu tidak melihat-Nya, maka sesungguhnya Dia melihat kamu." (Pengertian berdasarkan hadith riwayat Muslim daripada Umar bin Khattab) Yakni, mengabdikan diri kepada Allah hendaklah dengan perasaan seolah-olah anda melihat-Nya dan jika anda tiada perasaan melihat kepada-Nya, maka hendaklah anda merasa bahawa Allah melihatmu. Maksudnya: ikhlas dalam beribadah atau ikhlas melaksanakan Islam dan Iman.
Kopiah

Dalam Islam, **kopiah** (), **kufi** () atau **ketayap** () merujuk kepada sejenis penutup kepala. Menutup kepala bagi lelaki hukumnya sunat, dan memakai kopiah adalah salah satu cara yang mudah.

Ia adalah sunat dan juga merupakan sunnah Rasulullah SAW. Selalu juga pemakaian kopiah dikenakan di dalam lilitan serban, iaitu dengan cara melilitkan serban pada kopiah. Menurut Imam Sayuti Rahimahullah bahawa yang dipakai oleh Nabi SAW dan sahabat RA di bawah serban ialah al-Qalansuah atau kopiah. Oleh kerana ia adalah satu sunnah, pemakaian kopiah merupakan amalan yang meluas yang terdapat di kesemua negara-negara Islam. Dengan ini, pemakaian kopiah adalah berbeza dengan penutup kepala yang lain seperti songkok, bandana, topi dan penutup kepala yang lain yang hanyalah dianggap sunat, tetapi bukannya satu sunnah.

## Etimologi
Penutup kepala yang dikenakan dengan dashiki adalah dinamakan untuk bandar Kufi, Nigeria, disebut sebagai coo-FEE. Dalam bahasa Yoruba, kufi bererti mahkota, manakala  fila bererti topi. Bandar Kufi terletak di Yorubaland berdekatan Ibadan. Nama-nama Afrika Barat lain termasuklah fula, fila, dan topi malo (malo hat). Topi ini disebut  kofia dalam bahasa Swahili  di Afrika Timur, sila lihat artikel berkenaan kanzu untuk penerangan selanjutnya. Di Amerika Syarikat, nama Afrika barat, kufi, adalah kerap digunakan.

## Nota
Pada kebiasaannya pemakaian penutup kepala oleh lelaki merupakan tanda ketenangan minda dan peribadi pemakai, kesalihan dan ketaatan kepada tuhan, erti pembaharuan dan taubat, serta menjaga kepala, perwatakan dan minda yang cergas.

## Lihat juga
*Topi
*Kippah (pakaian penutup kepala oleh penganut agama Yahudi).

## Multimedia
*A slideshow of African religion in Trinidad & Tobago.
*African-American jews in Chicago, Illinois. for high speed internet users

## Bacaan lanjut
*Thony C. Anyiam, *Jumping the Broom in Style* (Authorhouse 2007).
*Diane Hoyt-Goldsmith, *Celebrating Kwanzaa* (Holiday House 1993).

## Rujukan

## Pautan luar
* Fatwa mengenai pemakaian kopiah.
* SERBAN, KOPIAH DAN SONGKOH: MANA YANG SUNNAH DAN LEBIH SUNNAH.
* A popular kufi is http://www.halalco.com/caps-kufi.html The crochet kufi is usually only worn by Muslims. The knitted style is worn by both African-Americans and Muslims.  Skull cap style kufis are also worn by both groups http://www.salsabeel.com/estore/product.php?productid=725&cat=40 .
*Contoh kopiah.
*Contoh kopiah boleh lipat atau juga dikenali sebagai topi Rampuri.
Universiti swasta Malaysia

**Institusi pendidikan tinggi swasta** (IPTS) di Malaysia ditubuhkan berdasarkan Akta Institusi Pendidikan Tinggi Swasta 1996.

Setakat Februari 2013 apabila penubuhan IPTS baharu dibekukan, terdapat 37 universiti, 20 kolej universiti, 418 kolej dan 7 kampus cawangan luar negara di Malaysia.
 
## Institusi pendidikan tinggi swasta [[Malaysia]]
# Institut Perubatan, Sains dan Teknologi Asia (AIMST)
# Universiti MAHSA
# Universiti Tunku Abdul Rahman
# Universiti Tun Abdul Razak
# Universiti Teknologi Kreatif Limkokwing
# Universiti Teknologi Petronas
# Universiti Tenaga Nasional
# Universiti Multimedia
# Universiti Pengurusan dan Sains
# Universiti Perubatan Antarabangsa
# Universiti Terbuka Malaysia
# Universiti Selangor
# Universiti Sains dan Teknologi Malaysia
# Universiti Kuala Lumpur
# Universiti Sunway
# Universiti UCSI
# Universiti Sultan Azlan Shah
# Universiti Islam Antarabangsa Sultan Abdul Halim Mu'adzam Shah
#Universiti Infrastruktur Kuala Lumpur
#Universiti Islam Antarabangsa Selangor

## Institusi pendidikan tinggi swasta (Kolej Universiti)
# Kolej Universiti Tunku Abdul Rahman
# Kolej Universiti New Era
# Kolej Universiti Selatan
# Kolej Universiti Sains Perubatan Cyberjaya
# Kolej Universiti Teknologi Antarabangsa Twintech
# Kolej Universiti Antarabangsa Sedaya 
# Kolej Universiti Islam Melaka

## Institusi pendidikan antarabangsa (Kampus Malaysia)
# University of Nottingham
# University of Monash 
# Curtin University of Technology 
# FTMS De Monfort University

## Lihat juga
* Institut Pengajian Tinggi Awam

## Rujukan

## Pautan luar
Universiti Perubatan Antarabangsa

**Universiti Perubatan Antarabangsa** (bahasa Inggeris: *International Medical University*) (IMU) merupakan sebuah institusi pendidikan tinggi swasta di Malaysia yang menawarkan kursus-kursus berteraskan perubatan. 

## Sejarah
Universiti ini ditubuhkan pada tahun 1992 dan dikenali sebagai Kolej Perubatan Antarabangsa ataupun *International Medical College* (Singkatan: IMC) pada masa itu. IMC memperolehi status universiti pada tahun 1999 dan menjadi IMU.

## Pautan luar
*International Medical University
*IMU Partner Universities
*Vista Komanwel Accommodation
Universiti Selangor

**Universiti Selangor** (singkatan: **UNISEL**) (nama baru berkuat kuasa bermula 14 Februari 2011) dahulunya dikenali sebagai *"Universiti Industri Selangor"* telah ditubuhkan pada tahun 1999, universiti ini mempunyai dua kampus - kampus induk terletak di Bestari Jaya (dahulunya dikenali Batang Berjuntai) (disiapkan pada tahun 2005) dan kampus cawangan/satelit yang terletak di Shah Alam.

Canselor terkini UNISEL ialah Raja Tan Sri Arshad Raja Tun Uda, beliau sebelumnya juga merupakan Pro-Cancelor UNISEL.

UNISEL merupakan universiti milik penuh kerajaan negeri Selangor yang pertama ditubuhkan di Selangor dan Malaysia.

Meskipun UNISEL merupakan hak milik penuh Kerajaan Negeri Selangor, taraf universitinya masih dalam kategori universiti separa swasta yang mana universiti ini dikelola oleh **Pendidikan YS Sdn. Bhd.**, sebuah perbadanan milik kerajaan negeri Selangor **Kumpulan Darul Ehsan Berhad**.

#### Canselor

#### Naib Canselor

## Lirik lagu Universiti Selangor

Disini keilmuan jadi budaya

Kepakaran sendi kerjaya
Ilmu dihayati sepanjang usia
Amal jariah tunjang jasa



Dipayungi langit tanpa sempadan
Bumi subur Darul Ehsan
Disinari suria alam Tuhan Yang Esa
Dibuai bayu ilmu peradaban



UNISEL…

Kaulah sinar bestari
Pancaran ilmu serta amali
Pengisi minda pengasuh budi
Pelopor utama insan mithali



Kau umpama pohon nan rimbun
Tumbuh subur teguh beruntun
Jati diri hidup berukun
Tahan uji turun temurun



UNISEL…

Kaulah sinar bestari
Pancaran ilmu serta amali
Pengisi minda pengasuh budi
Pelopor utama insan mithali

## Alumni
* Syarikah Zulkfly - Penyampai Berita Sukan TV3
* Masyuni Abdullah - Penyampai Radio Hot FM
* Mierul Aiman - Pelakon

## Rujukan

## Pautan luar

* Laman rasmi UNISEL
Universiti Sains dan Teknologi Malaysia

**Universiti Sains dan Teknologi Malaysia** (bahasa Inggeris: *Malaysia University of Science and Technology*) merupakan salah sebuah institusi pendidikan tinggi swasta di Malaysia.

MUST ialah sebuah universiti berasingan dan tidak bersekutu atau mempunyai kaitan terus dengan Universiti Sains Malaysia (USM) dan Universiti Teknologi Malaysia (UTM).

## Sejarah
Pada tahun 1995, Perdana Menteri Mahathir Mohamad dan delegasi dari Malaysia membuat lawatan kerja ke Massachusetts Institute of Technology (MIT) dan mengesahkan penubuhan sebuah universiti mengikut model MIT. Perjanjian telah ditandatangani pada Januari 1997 untuk menubuhkan Universiti Sains dan Teknologi Malaysia (MUST). Dalam tahun-tahun pembentukannya, MUST telah dibantu dan disokong sepenuhnya oleh MIT, sebuah universiti yang terkenal di dunia yang terkenal dengan pendidikan dan penyelidikannya dalam sains dan teknologi termaju .

Universiti Sains dan Teknologi Malaysia mencontohi kaedah pengajaran dan pembelajaran bertaraf dunia yang menggalakkan kreativiti, pemikiran analitikal, penyelesaian masalah, inovasi dan pembinaan pasukan. Ini adalah kualiti yang telah terbukti berjaya melahirkan kepimpinan keusahawanan dalam teknologi dan perniagaan. Universiti ini juga memupuk budaya berteraskan penyelidikan dalam semua bidang kepakaran untuk memastikan kedalaman pemahaman dan keyakinan dalam menghadapi masalah praktikal. Model bertaraf dunia telah menjadi pendorong kepada budaya universiti yang bertenaga, inovatif dan bertujuan untuk persekitaran tempatan kita.

## Pautan luar
* Laman rasmi MUST
Universiti Kuala Lumpur

**Universiti Kuala Lumpur** (singkatan: **UNIKL**) merupakan Universiti teknikal keusahawan di Kuala Lumpur, Malaysia. Bidang dan program yang ditawarkan ini dijayakan oleh tiga belas institut yang terdapat di seluruh negara.

## Latar Belakang
UniKL didirikan pada 20 Ogos 2002 dan dimiliki sepenuhnya oleh MARA Corporation Sdn. Bhd. (MARA Corp), sebuah agensi di bawah Majlis Amanah Rakyat (MARA). Universiti ini menawarkan pembelajaran secara praktikal di peringkat tinggi.

## Institut
Sehingga 2024, terdapat 13 buah institut yang terletak di Semenanjung Malaysia - di Kuala Lumpur, Selangor, Melaka, Perak, Kedah dan Johor.

* UniKL MFI
* UniKL BMI
* UniKL MIAT
* UniKL MIIT
* UniKL MICET
* UniKL MIMET
* UniKL RCMP
* UniKL MIDI (IPROM)
* UniKL MITEC
* UniKL Business School
* UniKL MESTECH
* UniKL MSI
* IPS
* CPS
* ACE

## Alumni
* Nur Izabelle Choong - Penyampai Berita TV3
* Haziq Hussni - Penyampai Radio Era FM & Pengacara Borak Seeni

## Pautan luar
* Laman rasmi Universiti Kuala Lumpur
Kampus Cawangan - https://www.msi.unikl.edu.my.
Universiti Terbuka Malaysia

**Universiti Terbuka Malaysia** ataupun *Open University Malaysia* merupakan salah sebuah institusi pendidikan tinggi swasta di Malaysia. Universiti ini menjalankan pendidikan jarak jauh, pengajian secara dalam talian atau bersemuka. Universiti ini lebih menumpukan kepada pekerja yang ingin mendapatkan pendidikan pengajian tinggi secara separa penuh. 

## Latar belakang

Universiti Terbuka Malaysia (UNITEM) merupakan sebuah Universiti Terbuka pertama ditubuhkan di Malaysia. Universiti ini ditubuhkan dan dimiliki oleh Multimedia Technology Enhancement Operations (METEOR) Sdn. Bhd. iaitu gabungan atau konsortium 11 universiti Institut Pengajian Tinggi Awam Utama di Malaysia. Ia merupakan institusi pengajian tinggi yang pertama menggunakan kaedah 'ODL' (*Open Distance Learning*) secara interaktif.

Kini, Universiti Terbuka Malaysia mempunyai ebih 40 pusat pembelajaran di seluruh Malaysia termasuk di Sabah dan Sarawak.

## Pautan luar
* Laman rasmi Universiti Terbuka Malaysia
* Rencana mengenai Universiti Terbuka Malaysia
* Multimedia Technology Enhancement Operations Sdn Bhd
* Universiti Terbuka Malaysia Sabah
* Virtual OUM student club
* UNESCO Asia Pacific Open and Distance Learning Knowledge Base 
* Malaysian Ministry Of Higher Education 
* Google Earth Software
Kolej Universiti Infrastruktur Kuala Lumpur

** Universiti Infrastruktur Kuala Lumpur** ataupun *Infrastructure University of Kuala Lumpur* merupakan salah sebuah institusi pendidikan tinggi awam di Malaysia.

## Pautan luar
* Laman rasmi KLIUC
Kolej Universiti Teknologi Antarabangsa Twintech

**Kolej Universiti Teknologi Antarabangsa Twintech** (Inggeris: *International University College of Technology of Twintech*) merupakan salah sebuah institusi pendidikan tinggi swasta di Malaysia.

## Pautan luar
* Laman web TWINTECH
Pokok Teh Nilgiri

**Teh Niligiri** adalah hitam pekat dengan bau dan rasa yang kuat yang ditanam dibukit-bukau Nilgiris di Tamil Nadu dan Kerala, India.

Setiap ukuran teh jenis ini memberikan jumlah cawan terbanyak (secara teknikal dikenali sebagai "*cuppage*) kerana proses CTC atau Crush, Tear, Curl. Teh versi daun penuh yang mahal seperti Orange Pekoe amat dicari-cari dilelongan antarabangsa menjadikannya tidak mampu dibeli oleh pasaran tempatan. 

## Lihat juga
* Senarai pokok
* Teh
* Teh Assam
Kuala Simpang

**Kuala Simpang** adalah sebuah bandar terletak di Pahang, Malaysia. 

Jumlah penduduk bandar ini adalah 1,267. Pembahagiannya mengikut bangsa adalah seperti berikut:
* Cina: 78% 
* Melayu: 12%
* India: 7%
* Lain-lain bangsa: 3%. 

Datuk bandarnya Gan Yee Chee. Baru sahaja, sebuah pasar raya besar Giant dan pusat beli-belah telah dibuka oleh Gan Yee Chee.
Universiti Tun Abdul Razak

**Universiti Tun Abdul Razak (UNIRAZAK)** yang sebelum ini dikenali dengan nama singkatan **UNIRAZAK** merupakan institusi pendidikan tinggi swasta Malaysia pertama yang memperolehi status MSC dan Universiti ini dinamakan sempena nama Perdana Menteri Malaysia yang kedua iaitu Abdul Razak Hussein. Universiti ini juga merupakan institusi pengajian tinggi swasta yang mendapat pensijilan ISO 9001:2000 di Malaysia. **Universiti Tun Abdul Razak** menggabungkan kelas berbentuk konvensional dengan penggunaan berkesan bahan-bahan kursus berasaskan laman sesawang serta proses pengajaran dan pembelajaran dalam talian.

**Universiti Tun Abdul Razak** mula beroperasi pada 18 Disember 1997 selepas menerima surat jemputan untuk mewujudkan sebuah universiti daripada Menteri Pendidikan. Universiti menerima ambilan pertama seramai 162 orang pelajar pada bulan September 1998. Pada tahun 2006, **Universiti Tun Abdul Razak** dimiliki oleh Yayasan Pendidikan Tun Abdul Razak (Yayasan PINTAR).

Kini, **Universiti Tun Abdul Razak** memiliki 2 buah kampus utama: **Kampus PINTAR** di Petaling Jaya, Selangor dan **Tun Razak City Campus** (juga dikenali sebagai **Kampus RAZAK**) di Kuala Lumpur.

Visi baru **Universiti Tun Abdul Razak** adalah untuk menjadi institusi terkemuka dalam menyediakan pendidikan berkualiti dan sumber daya manusia dalam bidang-bidang yang menjadi keutamaan negara-negara membangun. Universiti juga berhasrat untuk meningkatkan kerjasama dan rangkaian kolaboratif melalui kerjasama strategik dengan universiti-universiti luar negara yang terkenal dengan bidang pengajian masing-masing.

## Pautan luar
* Laman rasmi UNIRAZAK
* Laman rasmi UNIRAZAK bagi Sabah dan Sarawak
Management & Science University

**Management & Science University** (dipendekkan sebagai **MSU Malaysia** atau **MSU**) merupakan sebuah universiti swasta yang terletak di Shah Alam, Selangor. Universiti ini ditubuhkan pada tahun 2001 sebagai University College of Technology & Management Malaysia,  sebelum secara rasminya dinaik taraf sebagai sebuah universiti penuh sebagai Management & Science University pada Oktober 2007.

## Fasiliti

### Pusat Perubatan
Pusat Perubatan MSU (MSU Medical Centre) merupakan sebuah pusat perubatan swasta yang terletak di Seksyen 13, Shah Alam.
## Alumni
* Wani Kayrie - Penyanyi
*Afieq Shazwan - Penyanyi 

## Rujukan

## Pautan luar
* Laman web MSU
Universiti Nottingham

**Universiti Nottingham** (Inggeris: *University of Nottingham*) merupakan salah sebuah institusi pendidikan dari United Kingdom. 

## Kampus
### Kampus antarabangsa

Kampus Malaysia terletak di Semenyih, berhampiran dengan Kuala Lumpur. University of Nottingham Ningbo, China ialah kampus paling terkini, dan terletak di bandar raya Ningbo, wilayah Zhejiang, China.

## Bibliografi

*Fawcett, Peter and Neil Jackson (1998). *Campus critique: the architecture of the University of Nottingham*. Nottingham: University of Nottingham.
*Tolley, B.H. (2001). *The history of the University of Nottingham*. Nottingham: Nottingham University Press.

## Pautan luar
* Laman web Universiti Nottingham
Universiti Teknologi Curtin

**Universiti Teknologi Curtin** (bahasa Inggeris: Curtin University of Technology) adalah sebuah universiti berteraskan teknologi yang mendirikan kampus utamanya di Bentley, dalam lingkungan kerajaan tempatan Bandar Victoria Park, Australia Barat. Curtin memulakan operasi dengan nama sekarangnya pada tahun 1986, dan dahulunya dikenali sebagai Western Australian Institute of Technology (WAIT). Nama yang digunakan sekarang bersempena nama seorang bekas Perdana Menteri Australia, John Curtin.http://official.curtin.edu.au/history.html 

Curtin University of Technology merupakan universiti terbesar di negeri Australia Barathttp://about.curtin.edu.au/ dengan lebih 39,000 orang penuntut, yang mana lebih 9,000 daripada mereka menuntut di luar negara.http://planning.curtin.edu.au/stats/overview.html Terdapat lima bahagian utama di Curtin, iaitu Perniagaan (*Business*); Kejuruteraan, Sains dan Pengkomputeran (*Engineering, Science and Computing*); Sains Kesihatan (*Health Sciences*); Kemanusiaan (*Humanities*); dan Sumber dan Alam Sekitar (*Resources and Environment*). Sungguhpun tidak dianggap sebagai salah sebuah universiti kajian yang utama di Australia, Curtin makin meningkat reputasinya dengan kejayaan menjalankan kajian dalam bahagian akademik tertentu.http://official.curtin.edu.au/history.html 

Curtin merupakan salah sebuah institusi pendidikan dari Australia yang mempunyai kampus di kota Miri, negeri Sarawak, Malaysia.

## Sejarah
Sebelum 1985, Curtin University telah digelar sebagai Western Australian Institute of Technology (WAIT). WAIT ditubuhkan pada 1966.  Nukleusnya terdiri dari aturcara-aturcara tertiari dijalankan di Perth Technical College yang dibuka pada 1900. Pada 1969, tiga lagi institusi digabung dengan WAIT: The Western Australian School of Mines (erdahulunya dibuka pada 1902), the Muresk Agricultural College (dibuka sejak 1926) dan sekolah-sekolah fisioterapi dan terapi pekerjaan dalam perasi sejak 1950an di Shenton Park.

Pada Jun 2005, Curtin University of Technology dan Murdoch University terlibat dalam sebuah kajian feasibility pada kemungkinan suatu pegabungan. Meskipun, pada 7 November 2005, kedua-dua institusi mengisukan sebuah pengeluaran massa bahawa sebarang pegabungan tidak akan mengambil tempat.

## Rujukan
Mukmin

**Mukmin** (bahasa Arab: مؤمن) ialah orang yang beriman kepada Allah Yang Maha Esa. 

Beliau merupakan setingkat yang lebih tinggi dari Muslim.

Orang mukmin menerima panduan Ruhullah (Ruh Allah, RuhNya),

"Aku (Ruh) adalah dari Allah, dan orang mukmin dari Aku (Ruh)" - Hadis ini mempunyai pendapat-pendapat yang berbeza dari kalangan ugamawan dan ahli akademik ugama. Satu pendapat menyebutkan yang dimaksudkan 'Aku' itu ialah Rasulullah saw manakala pendapat lain menyebutkan 'Aku' merujukkan RuhNya.

تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ - 97:4

Koran 97:4 Pada malam lailatulqadar itu turun malaikat dan ruh (RuhNya) kerana membawa segala perkara

#### Ruh sebagai wahyu insan
يُنَزِّلُ الْمَلَائِكَةَ بِالرُّوحِ مِنْ أَمْرِهِ عَلَىٰ مَن يَشَاءُ مِنْ عِبَادِهِ أَنْ أَنذِرُوا أَنَّهُ لَا إِلَٰهَ إِلَّا أَنَا فَاتَّقُونِ - 16:2

Koran 16:2 Dia menurunkan para malaikat bersama2 ruh yang membawa perentahNya, ke atas sesiapa saja dikehendaki di antara hamba2Nya, (seterusnya mereka berseru seperti nabi)

إِنَّمَا الْمَسِيحُ عِيسَى ابْنُ مَرْيَمَ رَسُولُ اللَّهِ وَكَلِمَتُهُ  - 4:171

Koran 4:171 "Sesungguhnya Isa Al Masih putera Maryam itu utusan Allah dan firman-Nya.

"Isa fainnahu ruhullah wa kalimatuhu"

Sungguh Isa ialah Ruh Allah dan PirmanNya -Hadis riwayat Anas bin Malik

#### Ruhullah dan Malaikat Jibril
Terdapat pendapat berbeza mengenai Ruhullah. Ada yang berpendapat Ruhullah ialah Malaikat Jibril kerana Ruhullah membawa wahyu seperti Malaikat Jibril membawa wahyu. Adapun pendapat ini dibalas dengan sebutan jelas dari koran Jibril adalah seorang malaikat. Koran juga menjelaskan para malaikat membawa ruh, di mana ruh adalah pirmanNya. Benar malaikat menyampaikan wahyu, dan wahyu itu ialah *ruhullah*.

Ayat-ayat koran juga dilihat menyebutkan 'malaikat dan ruh' seperti memberi petunjuk malaikat dan ruh adalah dua perkara yang tidak sama.

#### Ruh pada manusia
Koran 50:16 "Kami lebih dekat kepada manusia dari urat lehernya sendiri". Ruh menguasai alam transenden lubuk jiwa dan kesedaran manusia serta mampu menyingkap segala perkara yang dirahsiakan manusia. Urat dan darah hanya dekat kepada tubuh manusia.
## Lihat juga
* Muslim
FTMS De Monfort University

**FTMS De Monfort University** merupakan salah sebuah institusi pendidikan antarabangsa yang mempunyai kampus di Malaysia.
Kayu arang

**Pokok Kayu Arang** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Diospyros spp*. 
 

# Pokok Kayu Arang (Diospyros ferrea) (Wild) Bakh. Forest 1,9b 
# Pokok Kayu Arang (Diospyros pilosanthera) Blanco [var. oblonga (Wall. Ex G.Don) Ng] 
# Pokok Kayu Arang/Sihangus (Diospyros sumatrana Miq. Forest)
# Pokok Kayu Arang Terengganu (Diospyros terengganuensis) 

## Rujukan
  

## Lihat juga
* Senarai pokok
Pokok Kedondong Bulan

**Pokok Kedondong Bulan** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Canarium littorale Bl*.  Sinonim nama saintifiknya adalah Canarium purpurascens Benn.,  Canarium rufum A. W. Benn., Canarium secundum, Canarium serricuspe, Canarium tomentosum Blume.

## Rujukan
  

## Lihat juga
* Senarai pokok
Kedondong

**Kedondong** ialah sejenis tumbuhan yang terdapat di hutan Malaysia serta di negara-negara ASEAN & negara-negara Tropika yang lain. Ia juga terdapat di kawasan Caribbean dan Polynesia Nama botaninya *Canarium spp.*  

Buah kedondong dipanggil dengan nama buah **Amrah** di negeri-negeri utara Semenanjung Malaysia (Perak, Kedah, Perlis & Pulau Pinang).

Menurut kepercayaan masyarakat setempat, buah kedondong sedap dimakan, tidak sesuai untuk wanita hamil kerana tumbesaran bayi akan terbantut. Tidak terdapat bukti saintifik mengenai hal ini.

Ia juga dikenali sebagai  ambarella (ඇඹරැල්ලා) atau June Plum di Sri Lanka. Ia sejenis pohon tropika. Di negara-negara Caribbean  berbahasa Inggeris is dikenali sebagai Golden Apple dan di bahagian lain Caribbean sebagai pommecythere atau cythere. Di Polynesia ia dikenali sebagai vī.

## Pokok
Kedondong berasal dari Asia Tenggara dan Asia Selatan. Pokoknya yang cepat membesar boleh mencecah ketinggian 45 meter dan ukuran garis pusat 90 cm.  

## Khasiat
Buah kedondong boleh dimakan mentah. Kedondong yang hijau sesuai dibuat rojak, masak kari, acar, pengganti mangga dan limau nipis dalam sambal belacan, dibuat kerabu dan jeruk. Kedondong yang sudah masak boleh dibuat jem, jeli, jus dan sup. 

## Subspesies
Antara subspesies kedondong adalah :-
* Pokok Kedondong Bulan Bulu ("Canarium littorale f. tomentosum (Bl.) Leen.)
* Pokok Kedondong bulan (''Canarium littorale/Canarium purpurascens Bennett'')
* Kedondong Kemasul ("Canarium apertum" Lam
* Kedondong Keruing ("Canarium megalanthum" Merrill.
* Kedondong Kijai ("Dacryodes rostrata").
* Kedondong Matahari ("Dacryodes rugosa") (Bl.) Lam)
* Kedondong Mempelas ("Dacryodes laxa" (Bennett) Lam.)
* Kedondong Puteh ("Canarium littorale" f. purpurascens.)
* Pokok Kedondong Senggeh (''Canarium pseudosumatranum'')
* Pokok Kedondong Sengkuang ("Scutinanthe brunnea" Thw.)
* Pokok Kedondong Serong ("Dacryodes puberula" (Bennett) Lam)
* Pokok Lam Kedondong ("Dacryodes rubiginosa" (Bennett).)
* Canarium grandifolium (Ridley) Lam
* Canarium patentinervium Miq. 
* Canarium pseudodecumanum Hoch.
* Dacryodes costata (Bennett) Lam 
* Dacryodes incurata (Engler) Lam 
* Dacryodes longifolia (King) Lam 
* Dacryodes macrocarpa (King) Lam
* spondias cytherea
* Spondias pinnata


imej:YosriPokokKedondongPutik.jpg
imej:YosriPokokKedondongBuah.jpg
imej:YosriPokokKedondongBatang.jpg
imej:Spondias dulcis3.jpg


## Lihat juga

## Rujukan
Peribahasa

adalah suatu susunan kata dalam bentuk kiasan dan berlapik yang mempunyai pengertian tersirat. Susunan kata-kata kiasan ini tercipta berdasarkan pengalaman kehidupan seharian oleh masyarakat. Peribahasa menjadi suatu bentuk luahan sindiran dan pengajaran yang digunakan oleh nenek moyang secara kiasan yang diwarisi generasi demi generasi sejak berzaman.

## Senarai Peribahasa Melayu (Kumpulan)

# **[[Peribahasa bermula dengan huruf "A"]]**
# **[[Peribahasa bermula dengan huruf "B"]]**
# **[[Peribahasa bermula dengan huruf "C" dan "D"]]**
# **[[Peribahasa bermula dengan huruf  "E" hingga "J"]]**
# **[[Peribahasa bermula dengan huruf  "K"]]**
# **[[Peribahasa bermula dengan huruf "L"]]**
# **[[Peribahasa bermula dengan huruf "M"]]**
# **[[Peribahasa bermula dengan huruf "N" hingga "O"]]**
# **[[Peribahasa bermula dengan huruf "P dan Q"]]**
# **[[Peribahasa bermula dengan huruf  "R"]]**
# **[[Peribahasa bermula dengan huruf  "S"|Peribahasa Bermula De ngan Huruf "S"]]**
# **[[peribahasa bermula dengan huruf  "T" dan "U"]]**
# **[[peribahasa bermula dengan huruf "V" hingga Y"]]**
# **[[Peribahasa bermula dengan huruf  "Z"]]**

## Pautan luar
* Himpunan Peribahasa: Khazanah Seni Bahasa 
* Koleksi Peribahasa Melayu dan Maksud
Simpulan bahasa

**Simpulan bahasa** merupakan bentuk peribahasa yang paling ringkas dan biasanya terdiri daripada dua perkataan. Simpulan bahasa digunakan untuk menjelaskan lagi maksud sesuatu pengucapan dengan membawa erti yang mendalam. Kandungan maksud simpulan bahasa adalah berlainan daripada makna perkataan yang membentuknya. Sebagai contoh; *ada hati* yang bermaksud ada kemahuan, *alas perut* pula bermaksud makanan yang dimakan sedikit supaya tidak lapar.

## Pautan luar
* http://www.karyanet.com.my/bahasa/peribahasa_sm/simp.php?simpulan_abjad=a
Pokok Kedondong Gergaji

**Pokok Kedondong Gergaji** merupakan sejenis tumbuhan yang terdapat di hutan Malaysia. Pokok ini juga dipercayai terdapat di negara-negara ASEAN yang lain. Nama botaninya *Canarium littorale f. rufum (Ben.)*. 

Nama lainnya termasuk *Jelemu Nanking, Deluwak, Kedondong Bulan, Kedondong Puteh, Ki Kanari, Mardundung, Bamar Kahingai,* dan *Kawangan*. 

## Rujukan
  

## Lihat juga
* Senarai pokok
Keropok lekor

**Keropok lekor** (; ) atau **keropok batang** () merupakan sejenis makanan tradisional pantai timur Semenanjung Malaysia, khususnya di Kelantan,Terengganu, Pahang dan Mersing Johor  Keropok diperbuat daripada isi ikan laut dan campuran sagu dan sedikit garam. Terdapat juga keropok yang dicampurkan dengan tepung kanji. Keseluruhan ramuan tersebut akan diuli dan digentel panjang bertali, sebelum direbus didalam air panas. Warnanya berwarna kelabu dan juga mempunyai bau ikan. 

Kandungan ikan yang tinggi menjadikan keropok lekor sebagai makanan berprotin tinggi yang kaya dengan iodin semulajadi. Keropok lekor boleh dimakan segar sebaik sahaja diangkat dengan dicicah sos cili yang pedas, mayones dan keju. 

## Pengawetan
Keropok lekor biasanya tidak tahan lama. Bagaimanapun, sekiranya hendak disimpan dengan lebih lama, keropok lekor hendaklah dibalut dengan plastik dan diletakkan di tempat sejuk beku bagi mengelakkan baunya mencemari makanan lain. Apabila hendak dimakan, ia perlu dibasuh dan direbus semula dengan air yang dicampurkan sedikit garam, sekiranya tidak keropok berasa tawar.

Selain daripada dimakan segar, keropok lekor juga boleh dipotong pendek dan digoreng sekali lagi bagi menghasilkan keropok yang lebih rangup. Keropok lekor yang dicampur dengan tepung kanji biasanya lebih rangup apabila digoreng, tetapi akan bertukar menjadi liat apabila sudah sejuk. Keropok lekor yang menggunakan campuran sagu tidak akan menjadi liat walaupun ia sudah sejuk selepas digoreng.

## Jenis Lekor
*Keropok Lekor - Jenis panjang 
*Keropok Losong - Jenis pendek. Nama Losong digunakan merujuk kepada sebuah mukim Losong yang menjual keropok lekor versi pendek
*Keropok Paku - jenis padat dan terutamanya dijual di pasar malam bersama gorengan seperti pisang goreng dan seumpamanya
*Keropok Gemuk - Jenis bulat seperti bebola

## Gambar

imej:YosriKerepokGorengCelupTepung.jpg|Keropok lekor yang telah dipotong-potong dan dibaterkan.
imej:Keropok Lekor Terengganu.jpg|Kulit buku Keropok Lekor Terengganu.
Fail:YosriKerpokLekor.jpg|Kerepok lekor yang baru direbus
File:Keropok ikan keping.jpg|Keropok keping


## Rujukan

## Pautan luar
* Jabatan Perikanan Malaysia - KEROPOK LEKOR & KEROPOK KERING.
Keropok keping

**Keropok keping** adalah sejenis makanan ringan tradisional yang diperbuat campuran ikan atau udang. Campuran daging ini disatukan dengan sagu atau tepung kanji.

## Proses

### Pembuatan
Keropok keping adalah hasil proses dari keropok lekor yang telah direbus dan dipotong nipis-nipis dan dijemur untuk dijadikan kepingan-kepingan keropok kering yang dikenali sebagai keropok keping. 

Keropok keping tahan berbulan-bulan sekiranya disimpan dengan betul. Keropok keping perlu disimpan di tempat yang kering dan mempunyai edaran udara yang baik. Ia juga perlu diletakkan jauh daripada bahan yang berbau kuat bagi mengelakkan bau tersebut diserap oleh keropok itu. 

Bagaimanapun, keadaan ini mungkin boleh dimajukan di masa hadapan bagi menghasilkan keropok berperisai oren atau strawberi dengan menyimpan keropok kering tersebut dengan buah-buahan bagi membenarkan keropok kering tersebut menyerap haruman buah-buahan tersebut.

### Cara masakan
Keropok keping tidak boleh dimakan dengan begitu sahaja kerana ia adalah keras dan liat, sebaliknya keropok kering ini perlu digoreng dengan minyak sebelum dimakan. 

Keropok keping ini akan menjadi kembang apabila digoreng dalam minyak yang panas dan ia amat sedap apabila dimakan dengan sos cili. Apabila menggoreng keropok keping, minyak perlu dipanaskan terlebih dahulu bagi mengelakkan keadaan yang dikenali sebagai kembang minyak. Ini adalah apabila minyak meresap kedalam keropok sebelum ia sempat kembang dengan baik. 

Keropok keping juga digunakan dalam masakan sebagai bahan tambahan seperti dalam masakan mee rebus dan yang seumpamanya. Kandungan ikan yang tinggi dalam keropok keping menjadikan ia seumpama bebola ikan tetapi lebih tahan lama tanpa memerlukan sebarang bahan pengawet.

Pada masa kini, perkembangan dalam teknologi makanan telah menghasilkan keropok keping segera yang boleh dimakan begitu sahaja. Selain dari keropok keping segera yang biasa, terdapat juga keropok keping berperisa pedas yang telah disira (dicampurkan) dengan sos lada (sos cili) untuk mereka yang gemarkan pedas.

## Lihat juga
*Keropok
Keropok sayur

**Keropok sayur** adalah sejenis makanan ringan yang sedap dimakan. Berbeza dengan keropok lekor atau keropok keping, keropok sayur diperbuat sepenuhnya daripada bahan tanaman tanpa  campuran haiwan.

Ia dijual mentah dalam bentuk kepingan kering. Keropok sayur biasanya mempunyai dicampurkan dengan warna-warna terang bagi menarik minat pelanggan.
Keropok

**Keropok** merupakan sejenis makanan ringan tradisional yang digemari ramai.

# Keropok cakar ayam
# Keropok lekor
# Keropok keping
# Keropok sayur
Kembayau

**Kembayau**, **kembajau**, **kedondong kijai** atau **kedondong kerut** (nama saintifik: *Dacryodes rostrata*) ialah spesies tumbuhan dalam keluarga Burseraceae bertaburan asal dari Indochina dan Thailand di utara masuk ke kepulauan Nusantara dari Nias dan Sumatera di sebelah timur ke Semenanjung Melayu, Borneo, kepulauan Filipina dan Sulawesi di sebelah barat. 

## Botani
Pokok kembayau berakar banir dan tumbuh sehingga 35 meter dengan lilitan sebanyak 3 meter. Kulit kayu luarnya boleh jadi licin atau bersisik berwarna kelabu kehijau-hijauan atau perang; kulit dalam berwarna merah jambu atau perang kemerah-merahan. |Dedaunnya terdiri daripada lebih kurang 9 daun kecil setangkai disusun berpusaran sepanjang dahan.

Kedua-dua bahagian dedaun dan kulit kayu mengeluarkan bau nyaman wangi apabila dikenyekkan atau dipotong. Kayu pokok mengeluarkan damar sama bau tidak berwarna ketika dipotong.

Bunganya berumpun-rumpun, berbulu, dan berwarna hijau keputihan. Buah hasil persenyawaan bunga ini berbentuk empat segi melonjong lebih kurang 6 sentimeter panjang, dan mempunyai tiga 'sayap' yang lebar.

## Kegunaan
Kayu pokok agak keras dan berat dan biasa digunakan untuk binaan dalam rumah. Damarnya kekadang digunakan sebagai bahan nyalaan obor.

Buahnya boleh dimakan dengan kandungan tenaga, protein serta kalium yang tinggi.

## Rujukan

;Sumber utama
* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.

## Pautan luar

* Profil spesies di 
* Profil spesies di Biodiversity of Singapore